ज्यादातर हार्ड ड्राइव यूएसबी (USB) के द्वारा कनेक्ट होती हैं, इसलिए आपको अपने मैक के ओपन पोर्ट में यूएसबी केबल को प्लग करने की ज़रूरत होगी। आमतौर पर आपको मैक के दोनों साइड में कम से कम एक यूएसबी पोर्ट मिलेगा। कुछ मैक-स्पेसिफिक ड्राइव में इसके बजाय थंडरबोल्ट या फायरवायर केबल हो सकती है। अगर ऐसा है, तो आपको इसे सही पोर्ट में प्लग करने की जरूरत होगी, या यदि आपके मैक पर सही पोर्ट नहीं है, तो एक एडेप्टर लेना पड़ेगा। यदि ड्राइव को फॉर्मेट किया गया है और ठीक से कनेक्ट किया गया है, तो यह आपके मैक के डेस्कटॉप पर यूएसबी या थंडरबोल्ट आइकन वाली ड्राइव जैसी दिखेगी।  हो सकता है कि आपके डेस्कटॉप पर ड्राइव आइकन न दिखे, भले ही इसे ठीक से कनेक्ट किया गया हो। आप "Devices" हैडिंग में किसी फाइंडर विंडो के बाएं फ्रेम में ड्राइव को चेक कर सकते हैं। आप फाइंडर मेनू पर क्लिक करके, "Preferences" को सेलेक्ट करके, और फिर "External disks" बॉक्स को चेक करके, ड्राइव को अपने डेस्कटॉप पर दिखने के लिए सेट कर सकते हैं।  अगर फाइंडर में या आपके डेस्कटॉप पर ड्राइव नही दिखती है, तो अगले सेक्शन को देखें। ड्राइव के कंटेंट को देखने के लिए अपने डेस्कटॉप पर ड्राइव पर डबल-क्लिक करें या फाइंडर विंडो के बाएं फ्रेम में इसको सेलेक्ट करें।आप फ़ाइल्स को ड्राइव में ड्रैग और ड्रॉप करना शुरू कर सकते हैं, या फाइल्स को अपने मैक की इंटरनल हार्ड ड्राइव में कॉपी कर सकते हैं।

How would you rephrase that briefly using Chinese?
使用附带的电缆将硬盘插入Mac。 在桌面上查看硬盘。 打开硬盘查看它的内容。